Maandagaand: 12 Februarie 2018 - Weather Forecasting for South Africa
Maandagaand: 12 Februarie 2018
​Goeie naand almal: Hallo Kenya: Big areas (see yellow) mostly fine with cloudy patches in the east and west, but tiny areas, see green, that may see a few light rain patches..
Die boluglaag sit nog steeds wes van die Kaap en daar is nog steeds kolle met storms oor die see net wes van die Kaap, die Kaap weer oorgeslaan met storms wat begin vorm oor die Klein Karoo. Die bolughoog oor die land, sien wat ek vanoggend geskryf het, is nie baie sterk nie, maak wel die bolug meer stabiel maar nie so stabiel dat daar geen reën storms ontwikkel nie. Al die dele wat ek met groen omkring het is waar daar storms is en dit het weer goed begin reën in die Smithfield – Colesberg gebied, totale bou al weer op na 35mm en meer. Daar het ook goeie reën verder suid geval tot oor die noordelike dele van die Oos-Kaapse Karoo met kolle 50mm en meer. Die boluglaag wes van die Kaap verswak na môre maar is nog steeds wes van die Kaap, dus is daar weer 'n kans vir 'n paar storms maar julle het nou self gesien dat storms baie moeilik vorm oor die Kaap. Die oppervlakte is nie gunstig nie, en die rede dat die storms eers begin ontwikkel oor die berge.
Die model en of modelle wil nie regtig die tropiese laag wys oor Mosambiek nie. Die ou het nou 2 depressies gemaak, een het inbeweeg na Madagaskar en dan het die een wat vanoggend daar gesit het nie veel verander nie, en voer nog steeds vog suid om die laag in oor die binneland van Mosambiek. Met dalk weer een of twee kolle met 'n paar tropiese buie en die verre noord-ooste van Limpopo moontlik oornag.
Smithfield staan alweer op 28.2mm teen 6nm en Colesberg se kant toe op 13.6mm, Reddersburg staan op 15.4mm en Dewetsdorp op 8mm. Al die plekke wat ek genoem het staan al goed by of oor die 100mm vir die maand, en gaan verseker die Gariepdam se vlak laat styg. Die eerste 20mm trek in die grond in, maar reën wat opvolg word afloop water… Daar is ook 'n hele paar stasies oor die binneland van KZN wat al tussen 16-18mm gekry het en dit reën nog steeds.
Om vinnig op te som, die boluglaag is wek swakker môre maar daar is nie vreeslike veranderings nie, dus kan daar môre weer storms, buie in dieselfde gebiede voorkom, en die hoop bly maar altyd dat daar een ,,wydloper'' storm sal voorkom oor die Kaap.
Die dele wat nou reën kry was ook deel van die land wat baie droog was, maar hier kan mens nou al kolle sien wat nie meer erge droogte ervaar nie, let wel ek sê kolle, dit is nog steeds nie algemeen nie.